Rozsudok Súdneho dvora (tretia komora) z 5. júna 2014 (návrhy na začatie prejudiciálneho konania, ktoré podal Hoge Raad der Nederlanden – Holandsko) – X BV (C-24/12), TBG Limited (C-27/12)/Staatssecretaris van Financiën
(spojené veci C-24/12 a C-27/12)1
(Voľný pohyb kapitálu – Obmedzenia – Platby dividend z členského štátu na zámorské územie tohto štátu – Rozsah pôsobnosti práva Únie – Osobitné dojednanie medzi EÚ a ZKÚ)
Jazyk konania: holandčina
Vnútroštátny súd, ktorý podal návrh na začatie prejudiciálneho konania
Hoge Raad der Nederlanden
Účastníci konania pred vnútroštátnym súdom
Žalobkyne: X BV (C-24/12), TBG Limited (C-27/12)
Žalovaný: Staatssecretaris van Financiën
Predmet veci
Návrh na začatie prejudiciálneho konania – Hoge Raad der Nederlanden – Výklad článkov 63 a 64 ZFEÚ – Územná pôsobnosť – Pohyb kapitálu pochádzajúceho z členského štátu do niektorého z jeho zámorských území – Zámorské územia, ktoré sa majú alebo nemajú považovať za tretí štát
Výrok rozsudku
Právne predpisy Únie sa majú vykladať v tom zmysle, že nebránia daňovému opatreniu členského štátu, ktoré obmedzuje pohyb kapitálu medzi týmto členským štátom a zámorskými krajinami a územiami dotknutého členského štátu, pokiaľ pritom účinným a primeraným spôsobom sleduje cieľ boja proti vyhýbaniu sa daňovej povinnosti.
____________
1 Ú. v. EÚ C 98, 31.3.2012.